საკვანძო სიტყვების ვირტუალური „ღრუბელი“

ასაკობრივი ზღვრები (11-18 წელი)

 თითოეული ადამიანი 2 წუთის განმავლობაში ახდენს იმ საკვანძო სიტყვების ჩამონათვალის იდენტიფიკაციას, რომელიც დაკავშირებულია ნანახ ფილმთან და მის ისტორიულ პერიოდთან. სტუდენტების მიერ გამოვლენილი ყველა საკვანძო სიტყვა გადაიწერება ფურცელზე ან დაფაზე. და ბოლოს, უფასო ონლაინ საკვანძო სიტყვების ე.წ. "ღრუბლის" შემქმნელი პროგრამის მეშვეობით, შესაძლებელია საკვანძო სიტყვების ღრუბლის შედგენა თითოეული ისტორიული პერიოდისთვის მონაცემთა უკეთესად გასააზრებლად (მაგ. <https://monkeylearn.com/blog/word-cloud-generator/>).

ფოტოების „ღრუბელი“

ასაკობრივი ზღვრები - 11-18 წელი

 თითოეული მოსწავლე, ინტერნეტში მოიძიებს და შეაგროვებს სურათების სერიას, რომელიც ეხება ფილმსა და შესაბამის, გაანალიზებულ ისტორიულ პერიოდს, თითოეულ სურათს გაუკეთებს მოკლე აღწერას, ბეჭდავს და სკოლაში მოაქვს როგორც ბეჭდურ, ისე ციფრულ ფორმატში. შემდეგ, ყველა სურათი იდება იატაკზე დაფენილ ქსოვილზე და დაჯგუფდება ყოველ ჯერზე სხვადასხვა კრიტერიუმების მიხედვით (მაგალითად: ყველა სურათი, რომელიც შეიცავს ადამიანებს; ყველა სურათი, რომელიც შეიცავს პეიზაჟებს; ყველა სურათი, რომელიც შეიცავს ობიექტებს და ა.შ.). კლასი იყოფა ჯგუფებად, მოსწავლეთა თითოეულ ჯგუფს ეძლევა სურათების სხვადასხვა ჯგუფი და თითოეულმა ჯგუფმა უნდა გააკეთოს დაფა ყველა სურათით, აღადგინოს (ან გამოიგონოს) ეპიზოდები, რომლებთანაც ისინი დაკავშირებულია.

შეუძლებელი ინტერვიუები

საკობრივი ზღვრები - 11-18 წელი

 ვიდეოგაკვეთილის ნახვის, მითითებულ ბმულზე არსებული ფილმის ნახვის და ანალიზის ფურცლის წაკითხვის შემდეგ, მოსწავლეები გამოყოფენ რამდენიმე პიროვნებას ან პერსონაჟს, რომლებიც დაკავშირებულნი არიან ფილმთან/ისტორიულ პერიოდთან. იკვლევენ მათ და აწარმოებენ კითხვების ჩამონათვალს, რომელსაც დაუსვამდნენ ამ პერსონაჟებს წარმოსახვით ინტერვიუში. შემდეგ მოსწავლეები იყოფიან ჯგუფებად და ერთად ასრულებენ ამ...შეუძლებელ ინტერვიუს.

სხვა სიცოცხლე

ასაკობრივი ზღვრები - 11-18 წელი

 მოსწავლეები მათთვის წარდგენილი თითოეული ფილმიდან/ისტორიული პერიოდიდან ირჩევენ რამდენიმე პერსონაჟს, რომლებიც მათთვის ყველაზე საინტერესო ჩანს. გარკვეული კვლევის ჩატარების შემდეგ, თითოეული ირჩევს ამ პერსონაჟებიდან ერთ-ერთს და ცდილობს მოკლე ტექსტის სახით წარმოადგინოს, როგორი იქნებოდა ეს პერსონაჟი მისი ცხოვრების სხვა ეტაპზე (მაგალითად როგორც ახალგაზრდა, როგორც მოხუცებული, როგორც ბავშვი და ა.შ.). თითოეული მოსწავლის მიერ დაწერილი ტექსტები, რომლებსაც სურვილისამებრ შეიძლება ახლდეს თან ნახატიც, შემდეგ ერთად იკითხება სავარჯიშოს ბოლოს.

და შემდეგ ...!

ასაკობრივი ზღვრები - 11-18 წელი

 აირჩიეთ ერთ-ერთი ნანახი ფილმი, განიხილეთ ამ ფილმის შესავალი (ანუ დასაწყისი) და ამოიღეთ ყველაფერი დანარჩენი. ამ პერსონაჟის ცხოვრების შესწავლის შემდეგ, დაწერეთ მოკლე ტექსტი, რათა წარმოიდგინოთ ამ პერსონაჟის ალტერნატიული ცხოვრება, ფილმისგან სრულიად განსხვავებული ისტორია: რა მოხდებოდა, ამ პერსონაჟს ესა თუ ის არჩევანი რომ გაეკეთებინა? როგორ შეიცვლებოდა მისი ცხოვრება? ან როგორ შეიცვლებოდა ფილმის სიუჟეტი?

რეცენზია/მიმოხილვა

ასაკობრივი ზღვრები - 11-18 წელი

 ვიდეო ლექციების ან/და ფილმების სრულად ან მათი ნაწილის ნახვის და ანალიზის ფურცლების წაკითხვის შემდეგ, თითოეული მოსწავლე ირჩევს ფილმს და წერს მის რეცენზიას. დაწერამდე, სასურველია მეტი გაიგოთ ზოგადად რეცენზიის შესახებ ვებ რესურსების საშუალებით ,

(იხ. მაგალითი: <https://www.museocinema.it/sites/default/files/downloads/recensione_di_un_film.pdf>).

შემდეგ მოსწავლეები კითხულობენ მიმოხილვებს და უყრიან კენჭს. ყველაზე მაღალ რეიტინგული მიიღებს ფანტასტიურ პრიზს!

შექმენი აფიშა

ასაკობრივი ზღვრები - 11-18 წელი

 ვიდეო ლექციების ან/და ფილმების სრულად ან მათი ნაწილის ნახვის და ანალიზის ფურცლების წაკითხვის შემდეგ, თითოეული მოსწავლე ირჩევს ფილმს და აკეთებს აფიშის საკუთარ ვერსიას. მათი შექმნის შემდეგ იწყება ხმის მიცემა ისევ და ისევ მოსწავლეების მიერ. ის, ვისი აფიშაც ყველაზე მეტ ხმას დააგროვებს, მიიღებს დიდ პრიზს!

დაკავშირებული ვიდეო კლიპების ერთმანეთთან შედარება

 თითოეული პერიოდის თითოეულ ფილმს აქვს მასთან დაკავშირებული კლიპები, რომლებიც შეგიძლიათ იპოვოთ პორტალზე და ნახოთ ონლაინ. შეხედეთ მთავარ კლიპს და მათთან დაკავშირებულ კლიპებს, შეეცადეთ შეიქმნათ გარკვეული მოსაზრება ამ შედარებაზე. რა თემას ეხება კლიპები? იგივენაირად ვითარდება მოვლენები დაკავშირებულ ვიდეო კლიპებში ? ან პირიქით, სხვადასხვა კუთხით განიხილავენ ერთი და იმავე თემას? როგორ მოგვითხრობს კლიპები ერთი და იგივე ისტორიული პერიოდის ისტორიას, თუმცა სხვადასხვანაირად?

შეაგროვე და დააჯგუფე ფოტოები(კადრები) ფილმებიდან

ასაკობრივი ზღვრები - 14-18 წელი

 გადახედე ფილმს და/ან ვიდეო გაკვეთილს, რომელზეც მუშაობდი. აირჩიე კადრები, რომლებიც ყველაზე მეტად მოგწონს და „სქრინშოტის“ ფუნქციით, გადაიღეთ ის კადრები, რომლებიც ყველაზე ლამაზად და საინტერესოდ გეჩვენებათ. გაუზიარეთ კადრების კოლექცია მასწავლებელს და ასევე ყველა თანაკლასელს. ამის შემდეგ ყველა ფოტო იტვირთება კომპიუტერში და იბეჭდება. მოგვიანებით, ფოტოები მოათავსეთ იატაკზე დაფენილ ტილოზე და დაყავით კრიტერიუმების მიხედვით, რომელსაც ადგილზე მოიფიქრებთ. შემდეგ კლასი იყოფა ჯგუფებად და თითოეული ჯგუფი იღებს ამგვარად დაყოფილი ფოტოების ჯგუფს და ქმნის პოსტერს, რომელშიც ყველა სურათი ხელს უწყობს "ვიზუალური ატლასის" შექმნას.

კონკრეტული ხედვის კუთხე, კონკრეტული რაკურსი

ასაკობრივი ზღვრები - 14-18 წელი

თანაკლასელები დაიყავით წყვილებად. წყვილში ერთი მოსწავლე, მობილური ტელეფონის ან კამერის დახმარებით, უღებს მის მეწყვილეს ფოტოებს, მინიმუმ 15 სურათი, კომპოზიცია და რაკურსი ყოველ ჯერზე უნდა იყოს სხვადასხვა (კადრი შორიდან, კადრი ახლოდან, უკნიდან, პორტრეტი, სხეულის დეტალი, კადრი უკნიდან, წინიდან და ა.შ.). შემდეგ უკვე მეორე მეწყვილე, ვინც აქამდე მოდელის როლს ითავსებდა, უღებს პირველს. ამ მოკლე ვარჯიშის შემდეგ, რომელსაც დაახლოებით ნახევარი საათი სჭირდება, ყველა ფოტო იტვირთება კომპიუტერზე და იბეჭდება. შემდეგ ფოტოები კვლავ განთავსდება იატაკზე, ტილოზე და დაიყოფა სხვდასხვა კრიტერიუმების მიხედვით, რასაც ადგილზე გადაწყვეტთ (მაგალითად: ყველა ფოტო შორი ხედით, ან ახლო ხედით, უკნიდან გადაღებული ფოტოები, პორტრეტები, სხეულის დეტალების ამსახველი ფოტოები და ა.შ.). შემდეგ კლასი დაიყოფა ჯგუფებად და თითოეული ჯგუფი გადაიღებს ამგვარად დაყოფილი ფოტოების ბლოკს და ქმნის პოსტერს, ამავდროულად აანალიზებს ამ კონკრეტული რაკურსისა და კომპოზიციის გამოყენებას ნანახ ფილმებში.